બ્લુ ઓશન સ્ટ્રૅટેજી સમજવામાં અને અમલમાં મૂકવામાં સરળ છે. રેડ ઓશનમાં એક કંપનીનો ફાયદો બીજી કંપનીનું નુકસાન સાબિત થાય છે. રેડ ઓશનમાં વિકાસની તક અત્યંત મર્યાદિત હોવાને કારણે િïવભાજનનું પરિબળ મુખ્ય કેન્દ્ર સાબિત થાય છે. આ પ્રકારની વિભાવનાને ધ્યાનમાં રાખીને બિઝનેસ કરતી કંપની ઇન્ડસ્ટ્રીને આકર્ષક અને અનાકર્ષક એમ બે વિભાગમાં વહેંચીને પછી એમાં પ્રવેશ કરવો છે કે નહીં એ વાતનો નર્ણિય લે છે. બ્લુ ઓશન વિભાવના પ્રમાણે કામ કરતી કંપની સમજે છે કે માર્કેટની મર્યાદાની સીમા માત્ર તેના મૅનેજરના મગજની નીપજ છે અને એ પ્રવર્તમાન માર્કેટની સીમાને વિકાસમાં બાધારૂપ નથી થવા દેતું. આ કંપનીને સ્પષ્ટ રીતે ખ્યાલ હોય છે કે આ સીમાની બહાર પણ વધારાની ડિમાન્ડ રહેલી છે જેનો કોઈને અંદાજ નથી. જોકે મુખ્ય સમસ્યા આ વધારાની ડિમાન્ડનો અંદાજ મેળવવાનો છે જેના માટે સપ્લાયથી ડિમાન્ડ સુધીનાં પરિબળો પર પૂરતું ધ્યાન આપવું બહુ જરૂરી બની જાય છે. આ વધારાની ડિમાન્ડનો અંદાજ મેળવવા માટે નવા સર્જનાત્મક વિચારોને અમલમાં મૂકવા પડે છે. અલગ-અલગ ઉત્પાદનો તેમ જ કિંમતનો શક્ય ઓછી કરવાના પ્રયાસોની સંયુક્ત મદદથી આ અંદાજ મેળવવામાં સફળતા મળી શકે છે.